Държавен вестник, бр. 85, 2021 г., стр. 33

БРОЙ  85	
Д Ъ Р Ж А В Е Н  В Е С Т Н И К 	
СТР.  33  
12. представя на изпълнителния директор 
на ИАГ месечен и годишен отчет за дейността 
на станцията;
13. представя за утвърждаване от изпъл-
нителния директор на ИАГ длъжностното 
разписание на ЛЗС; 
14. управлява имуществото на ЛЗС; 
15. прави предложение до изпълнителния 
директор на ИАГ за бракуване на дълготрай-
ни материални активи, собственост на ЛЗС; 
16. прави предложение до изпълнителния 
директор на ИАГ за отдаване под наем на 
движими и недвижими вещи, собственост 
на ЛЗС; 
17. организира дейността по провеждането 
и възлагането на процедурите по Закона за 
обществените поръчки в рамките на своята 
компетентност; 
18. сключва колективен трудов договор със 
синдикалните организации на служителите 
в станцията; 
19. създава експертни работни групи за 
изготвяне на проекти или за предлагане на 
решения по конкретни въпроси; 
20. при упражняване на своите правомо-
щията издава индивидуални административни 
актове; 
21. контролира изпълнението на Закона 
за горите, Наредба № 9 от 2019 г. за защита 
на горските територии от болести, вредители 
и други повреди и другите приложими нор-
мативни актове, свързани със защитата на 
горските територии от болести, вредители 
и други повреди в териториалния обхват на 
дейност на съответното ЛЗС, и упражнява общ 
надзор и методическо ръководство в рамките 
на неговите правомощия върху дейността на 
всички органи и лица, на които са възложени 
задължения по същите, както и контрол по 
изпълнение на дейностите в горските тери-
тории, собственост на държавата, физически, 
юридически лица и общини, в района на 
дейност на ЛЗС; 
22. утвърждава и контролира системата 
за финансово управление и контрол в ЛЗС;
23. изпълнява и други функции, свързани 
с дейността на ЛЗС, определени със закон, 
подзаконови нормативни актове или акт на 
министъра на земеделието и храните или на 
изпълнителния директор на ИАГ.
(2) При отсъствие на директора на ЛЗС 
функциите му се изпълняват от заместник-ди-
ректора или от длъжностно лице, определено 
със заповед. 
(3) Директорът на ЛЗС може да делегира 
с писмена заповед на заместник-директора 
и други служители от станцията свои пра-
вомощия.
Г л а в а  ч е т в ъ р т а
СТРУКТУРА И ОРГАНИЗАЦИЯ НА РАБО-
ТАТА НА ЛЕСОЗАЩИТНАТА СТАНЦИЯ
Чл. 9. Структурата и числеността на ЛЗС 
се определят в длъжностно разписание, което 
се утвърждава от изпълнителния директор 
на Изпълнителната агенция по горите по 
предложение на директора на ЛЗС.
Чл. 10. (1) Дейността на ЛЗС се осъщест-
вява от държавни служители и служители по 
трудово правоотношение.
(2) Задълженията и отговорностите на слу-
жителите в ЛЗС се определят с длъжностни 
характеристики, утвърдени от директора на 
ЛЗС.
Чл. 11. (1) Работното време на администра-
цията е 8 часа дневно с променливи граници 
от 7,30 до 18,30 ч. с почивка 30 минути, която 
може да се ползва между 12 и 14 ч., с период 
на задължително присъствие от 10 до 16 ч. 
(2) Работното време по ал. 1, редът за 
отчитането му, конкретната организация на 
работа и контролът по спазване на устано-
веното работно време се уреждат с акт на 
директора на ЛЗС.
(3) За определени административни звена 
и/или длъжности в акта по ал. 2 директорът 
може да определи различно от посоченото в 
ал. 1 работно време.
Чл. 12. (1) Организацията на работата и 
други специфични правила и процедури, които 
засягат дейността на ЛЗС, се уреждат с акт 
на директора на ЛЗС.
(2) Вътрешните правила за организацията 
на административното обслужване в ЛЗС се 
утвърждават от директора на ЛЗС.
(3) Всички входящи и създадените в резултат 
на дейността на ЛЗС документи се регистри-
рат в деловодната система/автоматизираната 
информационна система. 
(4) Изходящите документи се съставят в 
толкова екземпляра, колкото са получатели-
те, и един екземпляр за класиране в дело. 
Екземплярът, предназначен за съхранение, 
съдържа длъжността, двете имена и подпи-
са на служителя, изготвил документа, и на 
ръководителя на съответната лесозащитна 
станция, като се посочва и датата на полагане 
на подписа. Всички екземпляри съдържат 
инициалите на служителя, изготвил докумен-
та, и на съответната лесозащитна станция.
Чл. 13. (1) Предложения, сигнали и запит-
вания относно организацията и дейността на 
ЛЗС се отправят до директора на съответната 
ЛЗС. Приемането им се извършва на гише, 
чрез пощенски оператор, по електронна 
поща и факс.
(2) Подадените предложения и сигнали се 
регистрират в АИС/съответната информацион-
на система за управление на документооборота 
по ред, определен с акт на директора.
(3) Не се образува производство по ано-
нимни предложения и сигнали, както и по 
сигнали, отнасящи се до нарушения, които 
са извършени преди повече от 2 години. За 
анонимни предложения и сигнали се считат 
тези, които не съдържат достатъчно данни за 
обратна връзка с подателя.
(4) Предложения за усъвършенстване на 
организацията и дейността на ЛЗС могат да 
се правят до нейния ръководител. Преписи 
от тези предложения могат да се изпращат и 
до изпълнителния директор на ИАГ.